2. ลักษณะการประกอบธุรกิจ

2.1 ประวัติความเป็นมา

บริษัท ไมด้า แอสเซ็ท จำกัด (มหาชน) หรือ “บริษัท” ก่อตั้งขึ้นเมื่อวันที่ 12 กันยายน 2534 โดย
นายกมล เอี้ยวศิวิกูล และ นายธเนศ ดิลกศักยวิทูร ภายใต้ชื่อเดิม “บริษัท นครปฐม ไมด้า 1991
จำกัด” ด้วยทุนจดทะเบียนเริ่มแรก 3 ล้านบาท สำนักงานใหญ่ตั้งอยู่ที่ อำเภอเมือง จังหวัดนครปฐม
โดยในช่วงเริ่มต้นของการดำเนินกิจการ บริษัทประกอบธุรกิจการขายเครื่องใช้ไฟฟ้า ต่อมาในปี
2540
กลุ่มผู้ก่อตั้งได้เล็งเห็นแนวโน้มการเติบโตของความต้องการซื้อเครื่องใช้ไฟฟ้าโดยการผ่อนชำระเงิน
บริษัทจึงได้เริ่มหันมาดำเนินธุรกิจการขายเช่าซื้อเครื่องใช้ไฟฟ้า
โดยมีบริการก่อนและหลังการขายแบบ “ครบวงจรและถึงที่หมาย” ซึ่งครอบคลุมถึง
บริการสาธิตและทดลองการใช้งานสินค้า บริการตรวจสอบประวัติและอนุมัติเช่าซื้อภายใน 1 วัน
บริการจัดส่งสินค้า บริการรับประกันสินค้าตลอดระยะเวลาการผ่อนชำระ
บริการสินค้าทดแทนขณะส่งซ่อม และบริการหลังการขายอื่น ๆ
โดยสินค้าที่ให้เช่าซื้อส่วนใหญ่เป็นเครื่องใช้ไฟฟ้าภายในบ้าน (Electrical Home Appliance)
ยี่ห้อชั้นนำต่าง ๆ โดยเฉพาะหมวดภาพและเสียง (Audio Vision หรือ AV) เช่น โทรทัศน์
และสเตอริโอ
บริษัทเน้นการขายเช่าซื้อแก่กลุ่มลูกค้าเป้าหมายรายย่อยระดับกลางถึงล่างที่อาศัยอยู่นอกเขตเทศบาลในจังหวัดต่าง
ๆ ทั่วประเทศ และบริษัทได้ขยายการให้บริการลูกค้าโดยให้บริการเช่าซื้อรถจักรยานยนต์ โดย ณ
วันที่ 31 ธันวาคม 2551 บริษัทมีรายได้จากบริการเช่าซื้อเครื่องใช้ไฟฟ้าภายในบ้าน
และบริการเช่าซื้อรถจักรยานยนต์คิดเป็นสัดส่วนร้อยละ 81.17 และ 18.83
ของรายได้ทั้งหมดตามลำดับ

ในปี 2546 บริษัทเพิ่มทุนจดทะเบียนจาก 400 ล้านบาท เป็น 520 ล้านบาท
และดำเนินการจดทะเบียนเป็นบริษัทมหาชนในตลาดหลักทรัพย์แห่งประเทศไทย
ด้วยการเสนอขายหุ้นต่อประชาชนจำนวน 100 ล้านหุ้น ซึ่งมีราคาที่ตราไว้ต่อหุ้นมูลค่า 1 บาท
และขายในราคาหุ้นละ 10 บาท และนำเงินที่ระดมทุนได้ไปชำระคืนเงินกู้จำนวน 800 ล้านบาท
และ ณ 31 ธันวาคม 2551บริษัทมีทุนจดทะเบียน 1,895 ล้านบาท ทุนที่ออกและชำระแล้ว 1,034
ล้านบาท มีสาขารวมทั้งสิ้น 82 สาขา ครอบคลุม 49 จังหวัดทั่วประเทศ

ในปี 2547 บริษัทเข้าไปซื้อหุ้นบริษัท ไมด้า ลิสซิ่ง จำกัด (มหาชน) (“ไมด้าลิสซิ่ง”)
ซึ่งประกอบธุรกิจให้เช่าซื้อรถยนต์มือสองทั้งรถยนต์ส่วนบุคคลและรถกะบะ โดย ณ วันที่ 31 ธันวาคม
2551 บริษัทถือหุ้นจำนวน 2,400 ล้านหุ้น มูลค่าเงินลงทุน 360 ล้านบาท
คิดเป็นสัดส่วนการถือหุ้นร้อยละ 60

2.2 ภาพรวมการประกอบธุรกิจของบริษัท

บริษัทประกอบธุรกิจการขายเช่าซื้อเครื่องใช้ไฟฟ้าภายในบ้าน (Electrical Home Appliance)
และ รถจักรยานยนต์ (Motorcycle) พร้อมให้บริการก่อนและหลังการขายถึงที่พักอาศัย
ซึ่งที่ผ่านมาเครื่องใช้ไฟฟ้าภายในบ้านโดยเฉพาะประเภทภาพและเสียง (Audio and Visual
หรือ AV) เป็นสินค้าขายเช่าซื้อหลักคิดเป็นสัดส่วนร้อยละ 81.17 และ 76.47
ของรายได้จากการขายทั้งหมดในปี 2551 และในปี 2550 ตามลำดับ
โดยบริษัทสั่งซื้อสินค้าจากผู้ผลิต/จัดจำหน่ายหลากหลายยี่ห้อ อาทิ โซนี่ (Sony) พานาโซนิค
(Panasonic) ไดสตาร์ (Distar) ชาร์ป (Sharp) ฮิตาชิ (Hitachi) เนชั่นแนล
(National) โซเกน (Soken) รวมทั้งผู้ผลิตและจำหน่ายรถจักรยนต์ ได้แก่ ฮอนด้า (Honda)
ยามาฮ่า (Yamaha) และคาวาซากิ (Kawasaki) และยี่ห้ออื่น ๆ ในการขายเช่าซื้อนั้น
บริษัทให้บริการก่อนและหลังการขายแก่ลูกค้าถึงที่พักอาศัยแบบ “ครบวงจรและถึงที่หมาย” อาทิ
บริการสาธิตสินค้าและทดลองการใช้งาน บริการจัดส่งสินค้า บริการเก็บเงินค่างวดผ่อนชำระ
และบริการซ่อมบำรุงสินค้าถึงที่พักอาศัยของลูกค้า
รวมทั้งบริการรับประกันสินค้าตลอดช่วงระยะเวลาผ่อนชำระ
บริษัทกำหนดระยะเวลาการผ่อนชำระค่างวดตั้งแต่ 6 ถึง 60 เดือน ทั้งนี้
ขึ้นอยู่กับฐานะทางการเงินและความสามารถในการผ่อนชำระของลูกค้าเช่าซื้อแต่ละราย

ณ วันที่ 31 ธันวาคม 2551 บริษัทมีสำนักงานใหญ่ 1 แห่ง อาคารคลังสินค้า 1 แห่ง
และสำนักงานสาขาที่ดำเนินการขายเช่าซื้อจำนวน 82 แห่งใน 49 จังหวัดทั่วประเทศ
ซึ่งลดลงจากปี 2550 จำนวน 27 สาขา
โดยเน้นการขายเช่าซื้อให้แก่กลุ่มลูกค้าเป้าหมายรายย่อยระดับกลางถึงล่างที่อาศัยอยู่นอกเขตเทศบาลในจังหวัดต่าง
ๆ ทั่วประเทศ

ในระหว่างปี 2551 และ 2550 มีรายการสำคัญเกี่ยวกับเงินลงทุนในบริษัทย่อยดังต่อไปนี้

ปี 2551

1)  ในระหว่างไตรมาส 2/2551 บริษัทฯ เพิ่มการลงทุนในบริษัท เทอเทิล พาทิ จำกัด
    โดยซื้อหุ้นจากผู้ถือหุ้นเดิม

  จำนวนรวม 2,499,999 หุ้น ทำให้สัดส่วนการลงทุนของบริษัทฯ เพิ่มขึ้นจากร้อยละ 86
  เป็นร้อยละ 99.99

2)  เมื่อวันที่ 30 มิถุนายน 2551
    ผู้ถือใบสำคัญแสดงสิทธิที่จะซื้อหุ้นสามัญซึ่งเป็นกรรมการและพนักงานของบริษัท ไมด้า ลิสซิ่ง
    จำกัด (มหาชน) ได้ใช้สิทธิตามใบสำคัญแสดงสิทธิจำนวน 3,000,000 หน่วย
    ซื้อหุ้นสามัญจำนวน 30,000,000 หุ้น ในราคาหุ้นละ 0.10 บาทรวมเป็นเงิน 3 ล้านบาท
    จึงถือว่าใบสำคัญแสดงสิทธิดังกล่าวได้ใข้สิทธิครบตามจำนวนแล้ว บริษัท ไมด้า ลิสซิ่ง จำกัด
    (มหาชน) ได้จดทะเบียนเพิ่มทุนกับกระทรวงพาณิชย์เมื่อวันที่ 2 กรกฎาคม 2551

3)  ในระหว่างไตรมาส 3/2551 บริษัทฯ เพิ่มการลงทุนในบริษัท เดอะ ไลอ้อน ฮิลล์ กอล์ฟแอนด์
    คันทรี่คลับ

  จำกัด โดยซื้อหุ้นจากผู้ถือหุ้นเดิม จำนวนรวม 4,875,240 หุ้น ทำให้สัดส่วนการลงทุนของบริษัทฯ
  เพิ่มขึ้นจาก ร้อยละ 60 เป็นร้อยละ 92.07

  4) ในระหว่างไตรมาส 4/2551 บริษัทฯ ลงทุนในบริษัท วิภา คอนโดมิเนียม จำกัด
  โดยลงทุนในหุ้นสามัญจำนวน 659,998 หุ้นมูลค่าหุ้นละ 10 บาทคิดเป็นมูลค่าการลงทุน
  6,599,980 บาท หรือคิดเป็นสัดส่วนการลงทุน ร้อยละ 55 ของจำนวนหุ้นทั้งหมด

  5) ในระหว่างไตรมาส 4/2551 บริษัทฯ ลงทุนในบริษัท แมกซ์ คอนโด เกษตร จำกัด
  โดยลงทุนในหุ้นสามัญจำนวน 2,089,998 หุ้นมูลค่าหุ้นละ 10 บาทคิดเป็นมูลค่าการลงทุน
  20,899,980 บาท หรือคิดเป็นสัดส่วนการลงทุนร้อยละ 55 ของจำนวนหุ้นทั้งหมด

ปี 2550

1) บริษัท ฮอท สปริง จำกัด เรียกชำระค่าหุ้นเพิ่มเติมจำนวน 75 ล้านบาทจากบริษัทฯ ณ วันที่ 31
ธันวาคม 2551 บริษัทฯ ค้างชำระค่าหุ้นบางส่วนจำนวน 52 ล้านบาท

2) เมื่อวันที่ 30 มิถุนายน 2550
ผู้ถือใบสำคัญแสดงสิทธิที่จะซื้อหุ้นสามัญซึ่งเป็นกรรมการและพนักงานของบริษัท ไมด้า ลิสซิ่ง จำกัด
(มหาชน) ได้ใช้สิทธิตามใบสำคัญแสดงสิทธิจำนวน 3,000,000 หน่วย (2549: 3,000,000
หน่วย) ซื้อหุ้นสามัญของบริษัทย่อยจำนวน 3,000,000 หุ้น (2549: 3,000,000 หุ้น)
ในราคาหุ้นละ 1 บาท รวมเป็นจำนวนเงิน 3.0 ล้านบาท
ซึ่งเป็นผลทำให้ส่วนได้เสียของบริษัทฯในบริษัทย่อยลดลงจำนวน 1.4 ล้านบาท (2549: 1.3
ล้านบาท) ตามสัดส่วนการถือหุ้นของบริษัทฯที่เปลี่ยนไป ณ วันที่ 30 มิถุนายน 2550 จากเดิมร้อยละ
60.91 เป็นร้อยละ 60.45 (2549: จากเดิมร้อยละ 61.38 เป็นร้อยละ 60.91)
ของทุนเรียกชำระแล้วของบริษัทย่อย จำนวนส่วนได้เสียที่ลดลงดังกล่าวได้แสดงหักจากบัญชี
“ส่วนเกินทุนจากการเปลี่ยนแปลงสัดส่วนการถือหุ้นในบริษัทย่อย” ในส่วนของผู้ถือหุ้น

ณ วันที่ 31 ธันวาคม 2550 มีใบสำคัญแสดงสิทธิที่จะซื้อหุ้นสามัญของบริษัทย่อยดังกล่าวข้างต้น
ที่จัดสรรให้แก่กรรมการและพนักงานของบริษัทย่อยคงเหลือจำนวน 3,000,000 หน่วย (2549:
6,000,000 หน่วย)
ซึ่งผู้ถือใบสำคัญแสดงสิทธิดังกล่าวสามารถใช้สิทธิซื้อหุ้นสามัญของบริษัทย่อยในอัตราใบสำคัญแสดงสิทธิ
1 หน่วยมีสิทธิซื้อหุ้นสามัญ 1 หุ้น ในราคา 1 บาทได้ ภายหลังจากปี 2550

3) ในระหว่างปี บริษัทฯได้ลงทุนในหุ้นสามัญของบริษัท เทอเทิล พาทิ จำกัด จำนวน 15.0 ล้านหุ้น
ในราคาหุ้นละ 10 บาท เป็นจำนวนเงินรวม 150.5 ล้านบาท คิดเป็นสัดส่วนร้อยละ 86
ของทุนชำระแล้วของบริษัทดังกล่าว

4) ในระหว่างปี บริษัทฯได้ลงทุนในหุ้นสามัญของบริษัท เดอะ ไลอ้อน ฮิลล์ กอล์ฟ แอนด์ คันทรี่คลับ
จำกัด จำนวน 9.1 ล้านหุ้น ในราคาหุ้นละ 10 บาท เป็นจำนวนเงินรวม 91.2 ล้านบาท
คิดเป็นสัดส่วนร้อยละ 60 ของทุนจดทะเบียนของบริษัทดังกล่าว
บริษัทดังกล่าวเรียกชำระค่าหุ้นในสัดส่วนร้อยละ 75 ของทุนจดทะเบียน ปัจจุบัน
บริษัทฯได้จ่ายค่าหุ้นที่เรียกชำระทั้งจำนวนแล้ว

5) เมื่อวันที่ 11 ตุลาคม 2550
ที่ประชุมคณะกรรมการบริษัทฯได้มีมติให้บริษัทฯพิจารณาขายเงินลงทุนใน บริษัท สมุย เพนนินซูล่า
จำกัด และบริษัทอื่นอีกสามบริษัท (บริษัท ฮอท สปริง จำกัด (บริษัทย่อย) บริษัท ภูเก็ต

เพนนินซูลา จำกัด (บริษัทร่วม) และ บริษัท เดอะ รีทรีท หัวหิน จำกัด (บริษัทร่วม))
ที่มีการร่วมลงทุนกับกรรมการของบริษัทย่อยผู้หนึ่ง

เมื่อวันที่ 30 ตุลาคม 2550
ที่ประชุมคณะกรรมการบริษัทฯได้มีมติให้บริษัทฯดำเนินการเจรจากับกรรมการของบริษัทย่อยท่านดังกล่าว
เกี่ยวกับการขายหรือซื้อเงินลงทุนทั้งหมดหรือบางส่วนของบริษัทตามที่กล่าวข้างต้น
โดยให้การขายหรือซื้อเงินลงทุนนั้นเป็นไปตามหลักเกณฑ์และเงื่อนไขที่กำหนดไว้ในสัญญาร่วมทุน
ปัจจุบันบริษัทฯ อยู่ในระหว่างดำเนินการเจรจาต่อรองภายใต้เงื่อนไขที่กำหนดไว้ในสัญญาร่วมทุน
ซึ่งยังไม่ได้ข้อยุติ

อย่างไรก็ตาม เมื่อวันที่ 11 ตุลาคม 2550 ที่ประชุมสามัญผู้ถือหุ้นของบริษัท เดอะ รีทรีท หัวหิน
จำกัด ได้แจ้งให้ผู้ถือหุ้นทราบเกี่ยวกับการเปลี่ยนแปลงโครงสร้างผู้ถือหุ้นของบริษัท
โดยระบุว่ากรรมการของบริษัทย่อยท่านนั้นได้เข้าทำสัญญาขายเงินลงทุนในหุ้นสามัญของบริษัทตามสัดส่วนที่กรรมการท่านนั้นถืออยู่ทั้งจำนวนให้แก่กรรมการอีกท่านหนึ่งของบริษัทแล้ว
ในส่วนเงินลงทุนของบริษัทฯนั้น ผู้บริหารมีความตั้งใจที่จะถือเงินลงทุนในบริษัทดังกล่าวต่อไป

ณ วันที่ 31 ธันวาคม 2550 มูลค่าตามบัญชีของเงินลงทุนในบริษัททั้งสามแห่ง (บริษัท สมุย
เพนนินซูล่า จำกัด บริษัท ฮอท สปริง จำกัด และ บริษัท ภูเก็ต เพนนินซูลา จำกัด)
คิดเป็นจำนวนเงินรวมทั้งสิ้นประมาณ 650 ล้านบาท

ในระหว่างปี 2551 และ 2550 มีรายการสำคัญเกี่ยวกับเงินลงทุนในบริษัทร่วมดังต่อไปนี้

ปี 2551

1)  ในระหว่างไตรมาส 2/2551 บริษัทฯ เพิ่มการลงทุนในบริษัท เดอะ รีทรีท หัวหิน จำกัด
    โดยซื้อหุ้นจากผู้ถือเดิม

  จำนวนรวม 248,750 หุ้น ทำให้สัดส่วนการลงทุนของบริษัทฯ เพิ่มขึ้นจากร้อยละ 30 เป็นร้อยละ
  42.5 เนื่องจากเป็นการเพิ่มการลงทุนเมื่อสิ้นงวด บริษัทฯ
  จึงบันทึกส่วนแบ่งขาดทุนจากเงินลงทุนในบริษัทร่วมโดยวิธีส่วนได้เสียในสัดส่วนร้อยละ 30
  สำหรับไตรมาส 1-2/2551 จำนวนเงิน 2.89 ล้านบาท และร้อยละ 42.5 สำหรับไตรมาส
  3-4/2551 จำนวนเงิน 4.1 ล้านบาท จากเงินลงทุนในบริษัท เดอะ รีทรีท หัวหิน จำกัด
  โดยใช้งบการเงินที่ได้ตรวจสอบโดยผู้สอบบัญชีแล้ว

2) บริษัทฯ ได้ทำการซื้อขายหุ้นสามัญและใบสำคัญแสดงสิทธิ (DE-W1) ของบริษัท ดีอี แคปปิตอล
จำกัด (มหาชน) ปัจจุบันเปลี่ยนชื่อเป็น บริษัท ซันไชน์ คอร์เปอเรชั่น จำกัด (มหาชน)
ซึ่งเป็นเงินลงทุนในบริษัทร่วม และได้จำหน่ายใบสำคัญแสดงสิทธิ (DE-W1)
กำไรจากการจำหน่ายหุ้นสามัญและใบสำคัญแสดงสิทธิดังกล่าวมีจำนวนเงินประมาณ 15.03
ล้านบาทและ 20.83 ล้านบาท ตามลำดับ ดังนั้นบริษัทฯ จึงไม่ถือว่าบริษัท ดีอี แคปปิตอล จำกัด
(มหาชน) เป็นบริษัทร่วมอีกต่อไป แต่ยังคงจัด บริษัท ดีอี แคปปิตอล จำกัด (มหาชน)
เป็นบริษัทที่เกี่ยวข้องกัน เนื่องจากยังคงมีกรรมการร่วมกัน

  ต่อมาในเดือนมีนาคม 2551 บริษัทฯ ได้ซื้อขายเงินลงทุนในหลักทรัพย์และใบสำคัญแสดงสิทธิ
  ดังกล่าวโดยมีวัตถุประสงค์เพื่อค้า

  3) บริษัทฯได้ลงทุนในหุ้นสามัญของบริษัท เจ.อาร์.ดีล จำกัด จำนวน 189,400
  หุ้นในราคาเฉลี่ยหุ้นละ 105.59

  บาท เป็นจำนวนเงินรวม 19.99 ล้านบาท คิดเป็นสัดส่วนร้อยละ 5.58
  ของทุนชำระแล้วของบริษัทดังกล่าว อย่างไรก็ตาม บริษัทฯได้ถือว่าบริษัท เจ.อาร์.ดีล จำกัด
  เป็นบริษัทที่เกี่ยวข้องกันเนื่องจากมีกรรมการผู้มีอำนาจร่วมกัน ต่อมาในไตรมาส 4/2551
  กรรมการของบริษัทฯได้ลาออกจากการเป็นกรรมการของบริษัทร่วมดังกล่าว
  จึงจัดประเภทเงินลงทุนรายการนี้เป็นเงินลงทุนทั่วไป

4)  บริษัทฯได้ลงทุนในหุ้นสามัญของบริษัท เจนเนอรัล เอนจิเนียริ่ง จำกัด จำนวน 56,000,000
    หุ้นในราคาเฉลี่ยหุ้นละ 0.67 บาท เป็นจำนวนเงินรวม 37.52 ล้านบาท
    คิดเป็นสัดส่วนร้อยละ 10.84 ของทุนชำระแล้วของบริษัทดังกล่าว อย่างไรก็ตาม
    บริษัทฯได้ถือว่าบริษัท เจนเนอรัล เอนจิเนียริ่ง จำกัด
    เป็นบริษัทร่วมเนื่องจากมีกรรมการผู้มีอำนาจร่วมกัน
    และได้รับรู้กำไรจากการซื้อเงินลงทุนเป็นจำนวนเงิน 24.96 ล้านบาท อย่างไรก็ตาม ณ วันที่
    31 ธันวาคม 2551
    บริษัทฯได้พิจารณาตั้งค่าเผื่อการด้อยค่าของเงินลงทุนดังกล่าวโดยใช้ราคายุติธรรม
    ในงบการเงินรวมและงบการเงินเฉพาะบริษัท เป็นจำนวนเงิน 35.87 ล้านบาท และ 15.12
    ล้านบาท ตามลำดับ

  ปี 2550

1) ในระหว่างปี บริษัทฯได้ลงทุนในหุ้นสามัญของบริษัท ดีอี แคปปิตอล จำกัด (มหาชน) จำนวน
106.1 ล้านหุ้นในราคาเฉลี่ยหุ้นละ 0.87 บาท เป็นจำนวนเงินรวม 92.2 ล้านบาท
คิดเป็นสัดส่วนร้อยละ 20.1 ของทุนชำระแล้วของบริษัทดังกล่าว อย่างไรก็ตาม ณ วันที่ 17 มีนาคม
2551 บริษัทได้จำหน่ายเงินลงทุนทั้งหมดในบริษัท ดี อี แคปปิตอล จำกัด (มหาชน)

2) ส่วนได้เสีย ณ วันที่ 31 ธันวาคม 2550 ของบริษัท เดอะ รีทรีท หัวหิน จำกัด และส่วนได้เสีย
ณ วันที่ 31

ธันวาคม 2549 ของบริษัท ภูเก็ตเพนนินซูลา จำกัด และ บริษัท เดอะ รีทรีท หัวหิน จำกัด
คำนวณขึ้นจากงบ

การเงินที่ได้ตรวจสอบโดยผู้สอบบัญชีของบริษัทดังกล่าว

  บริษัทฯไม่ได้รับงบการเงินสำหรับปีสิ้นสุดวันที่ 31 ธันวาคม 2550 ของบริษัท ภูเก็ตเพนนินซูลา
  จำกัด ดังนั้น

  ส่วนได้เสีย ณ วันที่ 31 ธันวาคม 2550
  ของบริษัทดังกล่าวจึงคำนวณขึ้นจากงบการเงินสำหรับงวดเก้าเดือน

  สิ้นสุดวันที่ 30 กันยายน 2550 ซึ่งจัดทำขึ้นโดยฝ่ายบริหาร

โครงสร้างรายได้ของบริษัท

รายได้ของบริษัทแบ่งออกเป็น 6 ประเภท รายละเอียดดังนี้

[TABLE]

หมายเหตุ: รายได้ตามตาราง คือ รายได้จากการขายสุทธิ (หักดอกผลเช่าซื้อและภาษีมูลค่าเพิ่ม)

การขายสด คือ การขายสินค้าเช่าซื้อที่ได้ยึดคืนมาจากลูกค้าเนื่องมาจากการผิดนัดชำระหนี้
หรือสินค้าเช่าซื้อลูกค้า

นำมาคืนเนื่องจากลูกค้าไม่สามารถผ่อนชำระตามสัญญาได้

การขายเชื่อ คือ การขายสินค้าโดยมีเทอมการค้าให้แก่ลูกค้าทั่วไป
โดยกรรมสิทธิ์ของสินค้าจะเป็นของผู้ซื้อทันทีที่เกิดการ

ขาย

การขายเช่าซื้อ คือ การขายเช่าซื้อสินค้าโดยให้ผู้เช่าซื้อผ่อนชำระเป็นงวด ๆ
ในจำนวนเท่ากันทุกงวด โดยกรรมสิทธิ์

  ของสินค้าเป็นของบริษัทจนกว่าผู้เช่าซื้อจะชำระค่างวดเสร็จสิ้น

รายได้จากการขาย ประกอบด้วยรายได้ 3 ประเภท คือ
รายได้จากการขายเช่าซื้อที่มีการทำสัญญาเช่าซื้อในปีนั้น ๆ
รายได้จากการขายสินค้าเงินสดซึ่งส่วนใหญ่เป็นการขายสินค้ายึดคืน
และรายได้จากการขายเชื่อซึ่งเป็นการขายสินค้าให้แก่บุคคลทั่วไปโดยมีเทอมการค้า และ
ดอกผลเช่าซื้อรับรู้เป็นรายได้ จะรับรู้เป็นรายงวดเมื่อมีการผ่อนชำระตามงวดสัญญา
โดยรายได้จากดอกผลเช่าซื้อรับรู้ในงวดแรกจะมีสัดส่วนที่มากกว่าในงวดถัดไป และรายได้อื่น
ประกอบด้วย รายได้จากการขายของแถม รายได้ค่าหนี้สูญรับคืน ค่าบริการและซ่อม และดอกเบี้ยรับ
เป็นต้น

2.3 เป้าหมายการดำเนินธุรกิจ

บริษัทมีเป้าหมายที่จะเป็นบริษัทผู้นำในภาคธุรกิจการขายเช่าซื้อสินค้าที่ก่อตั้งโดยคนไทยและเป็นของคนไทย
โดยมีนโยบายการขายเช่าซื้อพร้อมบริการก่อนและหลังการขายแบบ “ครบวงจรและถึงที่หมาย”
และมุ่งเน้นที่จะช่วยให้ประชาชนทุกระดับชั้นในประเทศมีชีวิตความเป็นอยู่ที่สุขสบายมากยิ่งขึ้น
ตามคำขวัญของบริษัท “เพิ่มความสุข ทุกครอบครัว” ซึ่งเป้าหมายในระยะสั้นถึงปานกลาง
บริษัทมีเป้าหมายในการเพิ่มประสิทธิภาพการดำเนินงาน หลังจากที่บริษัท
มีการขยายตัวอย่างมากในช่วง 2 ถึง 3 ปี ที่ผ่านมา

ในปัจจุบัน ซึ่งเป็นผลสืบเนื่องมาจากการที่บริษัทฯ มีการพัฒนาระบบสารสนเทศของบริษัท
ให้เป็นระบบ

Real -Time ซึ่งสามารถทำให้บริษัทมีประสิทธิภาพในการดำเนินงานที่สูงขึ้น
และฝ่ายบริหารจัดการและฝ่ายตรวจสอบจะได้รับข้อมูลเร็วยิ่งขึ้นทำให้สามารถสังเกตการณ์ประเมิน
และตรวจสอบการบริหารและการดำเนินงานได้ใกล้ชิดและแก้ปัญหาได้รวดเร็วยิ่งขึ้น
โดยเฉพาะในระบบการพิจารณาการขายเช่าซื้อ (Credit Scoring)
และระบบการจัดเก็บเงินและปลายปี2549
บริษัทได้เข้าไปลงทุนในธุรกิจโรงแรมและธุรกิจอสังหาริมทรัพย์ซึ่งบริษัทตั้งเป้าหมายว่าบริษัทจะนำพาธุรกิจโรงแรมและอสังหาริมทรัพย์ให้เป็นที่รู้จัก
โดยมุ้งเน้นการให้บริการที่ดีเลิศแก่ลูกค้าทั้งลูกค้าในประเทศและต่างประเทศ

บริษัทมีแนวกลยุทธ์ในการดำเนินธุรกิจเพื่อพัฒนาการเติบโตในอนาคตโดยมองถึง 2 ปัจจัย ดังนี้

-   การขยายฐานกลุ่มลูกค้าด้านที่อยู่อาศัย,และการท่องเที่ยวพักผ่อน

  บริษัทมองเห็นถึงศักยภาพในการเติบโตของตลาดอสังหาริมทรัพย์
  และธุรกิจโรงแรมของประเทศไทยในระยะยาว
  และคาดว่าอัตราผู้หาที่อยู่อาศัยและการท่องเที่ยวพักผ่อนทั่วประเทศไทยจะสามารถเติบโตได้ถึงร้อยละ
  60 ของจำนวนประชากร
  เนื่องจากปัจจุบันตลาดอสังหาริมทรัพย์เรื่องที่อยู่อาศัยและการท่องเที่ยวพักผ่อน
  มีอัตราการเติบโตเพิ่มขึ้นเมื่อเปรียบเทียบกับปีที่ผ่านมา
  อย่างไรก็ตามในช่วงปลายปีที่ธุรกิจการท่องเที่ยวมีอัตราการเข้าพักจากนักท่องเที่ยวต่างชาติที่ลดลง
  ซึ่งเป็นผลมาจากปัญหาการเมืองในประเทศ
  แต่บริษัทมุ่งเน้นตลาดภายในประเทศของกลุ่มจัดประชุมสัมนา เนื่องจากยังเป็นที่ต้องการของตลาด
  และบริษัทยังมุ่งเน้นการตลาดที่เข้าถึงความต้องการของผู้บริโภคให้มากขึ้น

-   บริการที่ครอบคลุม

  ในปัจจุบันการดำเนินธุรกิจและการใช้ชีวิตประจำวันของบุคคล
  ส่งผลให้ความต้องการต่อบริการทางด้านที่อยู่อาศัยและการท่องเที่ยวพักผ่อน
  ต้องตอบสนองต่อความสะดวกสบายสูงขึ้น
  และสามารถให้บริการเข้าถึงผู้บริโภคได้อย่างง่ายมากขึ้น
  ทำให้การให้บริการที่ครอบคลุมและครบวงจรมีความสำคัญยิ่งขึ้น โดย บริษัทฯ
  มีความสนใจที่จะลงทุนให้บริการด้านที่อยู่อาศัยและธุรกิจโรงแรม
  โดยมุ่งเน้นเรื่องการให้บริการด้านทำเลที่ตั้ง การคมนาคม สิ่งอำนวยความสะดวกสบาย
  ข้อมูลข่าวสาร เพื่อส่งเสริมธุรกิจในปัจจุบันที่ดำเนินการอยู่แล้ว
  และสนับสนุนการเติบโตของธุรกิจอสังหาริมทรัพย์ด้านที่อยู่อาศัยและธุรกิจโรงแรม
  ซึ่งกำลังได้รับความนิยมมากขึ้นเป็นอย่างมากในตลาดปัจจุบัน นอกจากนี้
  บริษัทยังคงมุ่งเน้นที่จะพัฒนาบริการใหม่ๆ
  อย่างต่อเนื่องเพื่อพัฒนาไปสู่การเป็นผู้ให้บริการด้านที่อยู่อาศัยและธุรกิจโรงแรมแบบครบวงจรต่อไปในอนาคต